Návrh

NARIADENIE VLÁDY
Slovenskej republiky

z ............. 2026,


ktorým sa ustanovujú zraniteľní odberatelia elektriny a zraniteľní odberatelia plynu


Vláda Slovenskej republiky podľa § 95 ods. 4 zákona č. 251/2012 Z. z. o energetike a o zmene a doplnení niektorých zákonov v znení zákona č. 116/2026  Z. z. (ďalej len „zákon“) nariaďuje: 
§ 1 
Zraniteľným odberateľom elektriny je 
a) odberateľ elektriny v domácnosti podľa § 3 písm. b) deviateho bodu zákona,
b) odberateľ elektriny mimo domácnosti podľa § 3 písm. b) desiateho bodu zákona, ktorý
1. za predchádzajúci rok nepresiahol celkový ročný odber elektriny 30 000 kWh, 
2. odoberá elektrinu na prevádzku zariadenia sociálnych služieb zapísaného do registra sociálnych služieb,[footnoteRef:1]) na prevádzku zariadenia sociálnoprávnej ochrany detí a sociálnej kurately,[footnoteRef:2]) na prevádzku bytového domu s nájomnými bytmi vo vlastníctve obce alebo vyššieho územného celku, ktoré sú určené na sociálne bývanie podľa osobitného predpisu,[footnoteRef:3]) alebo na prevádzku bytového domu s nájomnými bytmi v rámci štátom podporovaného nájomného bývania podľa osobitného predpisu,[footnoteRef:4]) alebo [1:  ) § 62 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.]  [2:  ) § 45 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.]  [3:  ) § 21 zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov.]  [4:  ) Zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení neskorších predpisov.] 

3. vykonáva v bytovom dome správu ako spoločenstvo vlastníkov bytov a nebytových priestorov alebo ako iná osoba, s ktorou vlastníci bytov a nebytových priestorov uzatvorili zmluvu o výkone správy, a to v rozsahu odberu elektriny odoberanej do odberných miest spoločných častí a spoločných zariadení bytového domu, ak 
3a. je ich užívanie spojené výlučne s užívaním bytov, nebytových priestorov alebo spoločných častí a spoločných zariadení len zraniteľnými odberateľmi elektriny v domácnosti, alebo
3b. sa v tomto dome nachádzajú telekomunikačné zariadenia poskytovateľov elektronických komunikačných služieb poskytujúcich služby výlučne 
pre užívateľov bytového domu alebo technologické zariadenia na výrobu tepla, alebo
c) skupina koncových odberateľov elektriny, ktorými sú vlastníci bytov a nebytových priestorov v bytovom dome, odoberajúca elektrinu na výrobu tepla a ohrev teplej úžitkovej vody pre domácnosti, zákonne zastúpená fyzickou osobou alebo právnickou osobou vykonávajúcou správu spoločného tepelného zdroja zásobujúceho bytový dom teplom a teplou úžitkovou vodou.[footnoteRef:5])  [5:  ) § 2 ods. 1 písm. h) zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení zákona č. 205/2023 Z. z..
] 


§ 2

Zraniteľným odberateľom plynu je 
a) odberateľ plynu v domácnosti podľa § 3 písm. c) jedenásteho bodu zákona,
b) odberateľ plynu mimo domácnosti podľa § 3 písm. c) dvanásteho bodu zákona, ktorý
1. za predchádzajúci rok nepresiahol celkový ročný odber plynu 100 000 kWh, alebo
2. odoberá plyn na prevádzku zariadenia sociálnych služieb zapísaného do registra sociálnych služieb,1) na prevádzku zariadenia sociálnoprávnej ochrany detí a sociálnej kurately,2) na prevádzku bytového domu s nájomnými bytmi vo vlastníctve obce alebo vyššieho územného celku, ktoré sú určené na sociálne bývanie podľa osobitného predpisu,3) alebo na prevádzku bytového domu s nájomnými bytmi v rámci štátom podporovaného nájomného bývania podľa osobitného predpisu,4) alebo
c) skupina koncových odberateľov plynu, ktorými sú vlastníci bytov a nebytových  
     priestorov v bytovom dome, odoberajúca plyn na výrobu tepla a ohrev teplej 
     úžitkovej vody pre domácnosti, zákonne zastúpená fyzickou osobou alebo 
     právnickou osobou vykonávajúcou správu spoločného tepelného zdroja 
     zásobujúceho bytový dom teplom a teplou úžitkovou vodou.5)

§ 3
Do 31. decembra 2026 sú zraniteľnými odberateľmi elektriny len odberatelia elektriny podľa § 1 písm. a), písm. b) prvého bodu a druhého bodu a písmena c).


§ 4
Týmto nariadením vlády sa preberajú právne záväzné akty Európskej únie uvedené v prílohe.

§ 5

Toto nariadenie vlády nadobúda účinnosť 1. novembra 2026.





Príloha
k nariadeniu vlády č. .../2026

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE
1. Smernica Európskeho parlamentu a Rady (EÚ) 2019/944 z 5. júna 2019 o spoločných pravidlách pre vnútorný trh s elektrinou a o zmene smernice 2012/27/EÚ (prepracované znenie) (Ú. v. EÚ L 158, 14. 06. 2019).

2. Smernica Európskeho parlamentu a Rady (EÚ) 2024/1788 z 13. júna 2024 o spoločných pravidlách pre vnútorné trhy s obnoviteľným plynom, so zemným plynom a s vodíkom, ktorou sa mení smernica (EÚ) 2023/1791 a zrušuje smernica 2009/73/ES (Ú. v. EÚ L, 2024/1788, 15.7.2024).

